ཕྱི་རོལ་དུ་གཟིགས་མོ་བ་ཚོས་ཁོང་གི་མཐའ་སྐོར་དུ་བསྡད་པ་དང་།ཁོང་གིས་ཆེས་ཆེ་བའི་ཁོག་མ་ཞིག་གི་ནང་ནས་རྒྱ་ཐུག་སྦུག་སྟོང་འདྲ་བའི་ལྡེ་གུ་སྦར་མོ་གང་བླངས་ཏེ།གཟིགས་མོ་ཚོར་དེ་གང་འདྲ་སེ་སྙི་མོ་མ་ཆགས་བར་ཤིང་གི་ཐོ་བས་ཞིབ་མོར་རྡུང་དགོས་པ་མིག་ལ་བསྟན།གཟིགས་མོ་བ་རྒན་གཞོན་ཚང་མས་ཁང་པའི་ཁྱམས་སྟེགས་སུ་རང་ཉིད་ཀྱི་ལག་པ་སྒུལ་ནས་ཤིང་ཤུན་བརྡུངས་།ཁོ་ཚོས་རྡུང་ཚད་རན་པོ་བྱུང་ཡོད་སྙམ་པའམ་མ་མཐའ་ཡང་ལྡེ་གུ་ཆགས་ཡོད་སྙམ་ཚེ།ལྗིམ་གྱི་གམ་དུ་སོང་ནས་འཚམས་པོ་བྱུང་ཡོད་མེད་བཀའ་འདྲི་ཞུ་གི་ཡོད།མཚམས་རེ་ཁོང་གིས་མགོ་བོ་ལྕོག་ལྕོག་བྱས་ཏེ་དེ་དག་ཤེལ་གྱི་སྒྲོག་ཙེའི་སྒང་དུ་ཕུང་གསོག་བརྒྱབས་པའི་ལྡེ་གུ་གཞན་དང་མཉམ་དུ་འཇོག་པ་དང་།ཡང་མཚམས་རེ་ཁོང་གིས་ཡང་བསྐྱར་རྡུང་བཅུག་གི་ཡོད།